Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 293/12/4402	Levice, 13.11.2014
EEČ : 2-31-153-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Levice zo dňa 21.10.2014, spisová značka 1 Pv 293/12/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 7.5.2012 v čase o 13.10 h v obci XXXXX, pri budove pošty dobrovoľne vydal hliadke OO PZ Tlmače plastové žlté vajíčko s obsahom kovovej spojky s perforovanou alobalovou fóliou a zelenej sušenej rastliny, o ktorej sa vyjadril, že sa jedná o marihuanu, ktorú si zadovážil v predchádzajúci deň v obci XXXXX pre vlastnú potrebu, pričom kriminalistickou expertízou bolo zistené, že sa jedná o sušené konope s hmotnosťou 175 mg s obsahom viac ako 10 mg účinnej látky THC, zodpovedajúce minimálne jednej obvykle jednorázovej dávke drogy, pričom marihuana - rastlina rodu Cannabis je zaradená v zmysle zákona č. 139/1998 Z.z. o omamných látkach, psychotropných látkach a prípravkoch v platnom znení do I. skupiny omamných látok.

Uznesením prokurátora Okresnej prokuratúry Levice zo dňa 21.10.2014, spisová značka 1 Pv 293/12/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Okresný prokurátor v Leviciach uznesením sp. zn. 1 Pv 293/2012-5 zo dňa
 7.8.2012 podľa § 216 odsek 1 Trestného poriadku podmienečne zastavil trestné stíhanie vedené proti obvinenému XXXXX za prečin nedovolenej výroby omamných a psychotropných látok jedov alebo prekurzorov, ich držanie a obchodovanie s nimi podľa 
§ 171 odsek l Trestného zákona, ktorého sa dopustil na tom skutkovom základe, ako je uvedené vo výrokovej časti tohto uznesenia.
Podľa § 216 odsek 2 Trestného poriadku bola obvinenému XXXXX určená skúšobná doba v trvaní 2 /dva/ roky, ktorá začala plynúť od právoplatnosti tohto rozhodnutia, t. j. od 17.8.2012 a uplynula 17.8.2014.
 Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
Preskúmaním zadovážených dôkazov som zistila, že u obvineného XXXXX sú splnené všetky podmienky osvedčenia sa v skúšobnej dobe v zmysle § 217 odsek 1 Trestného poriadku.
Zo zadovážených dokladov z miesta bydliska - z Obecného úradu XXXXX  je jeho správanie hodnotené kladne, z výpisu z evidencie priestupkov vyplýva, že v priebehu skúšobnej doby nebol postihovaný za priestupky, z odpisu registra trestov vyplýva, že nebol súdne trestaný a ani nie je proti nemu  vedené trestné stíhanie za žiadny trestný čin spáchaný v skúšobnej dobe podmienečného zastavenia trestného stíhania.  
Obvinený XXXXX teda v priebehu skúšobnej doby viedol riadny život a nedopustil sa žiadneho protiprávneho konania.
Vzhľadom na vyššie uvedené skutočnosti boli splnené všetky podmienky osvedčenia sa v skúšobnej dobe v zmysle ustanovenia § 217 odsek l Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Angletová
prokurátorka